text: Her får Banke sit mistillidsvotum
  17 december 2012 kl. 17.07
  Under halvandet minut tog det ekstraordinære byrådsmøde i Fredericia. Og dermed var et enstemmigt mistillidsvotum til borgmester Thomas Banke en realitet.
  Byrådsmødet blev ledet af Mads Lund fra Borgerlisten, som er 1. viceborgmester.
  Alle partiers ordførere erklærede sig enige i den mistillids-dagsorden, som var indstillet fra økonomiudvalget søndag eftermiddag. Og da Mads Lund som den sidste kunne erklære sig enig kunne han konstatere, at indstillingen var enstemmig.
  Det er nu op til Thomas Banke, hvad der skal ske. Et byråd kan ikke vælte en borgmester. Kun hvis han har foretaget sig noget ulovligt, kan han væltes mod sin vilje. Det er styrelsesloven, som dekreterer den valgform.
  